open-index/open-wikipedia-markdown huggingface dataset:
דמיאן רקה

**דמיאן רקה** (בספרדית: **Damian Reca**;  1894 - 4 במאי 1937, בואנוס איירס) היה שחמטאי ארגנטינאי ואלוף ארגנטינה בשחמט בשנים 1921, 1923, 1924 ו-1925.

## קריירה
בשנת 1921 ניצח רקה באליפות השחמט הראשונה של ארגנטינה שהתקיימה בבואנוס איירס וניצח בדו-קרב על התואר את בניטו וילגאס 5-2 https://www.webcitation.org/query?id=1256445390952522&url=http://ar.geocities.com/carlasevigne/Campeonatos_Argentinos_tablas.htm. בשנת 1921/22 הגיע למקום השביעי בתחרות מונטבידיאו (האליפות הראשונה של מדינות דרום אמריקה, ניצח: רוברטו גראו ) . בשנת 1922 חלק רקה מקום 2-3 באליפות השחמט השנייה של ארגנטינה (ניצח: בניטו וילגאס). בשנת 1923/24 ניצח רקה באליפות השחמט השלישית של ארגנטינה וזכה גם בדו-קרב על התואר מול וילגאס. בשנים 1924 ו-1925 הוכרז רקה כאלוף ארגנטינה ללא דו-קרב רשמי (רקה הפסיד בדו-קרב מול ריכרד רטי 2.5-0.5 בשנת 1924 וניצח דו-קרב מול חוליו לינץ 5.5-2.5 בשנת 1925). רקה חלק מקום 2–3 בתחרות מונטבידיאו בשנת 1925 (האליפות השנייה של מדינות דרום אמריקה, ניצח: לואיס פאלאו) .

בשנת 1926 הפסיד רקה את תואר האלוף לגראו, במסגרת אליפות השחמט השישית של ארגנטינה 3–5. רקה חזר וניצח באליפות השביעית שהתקיימה בשנת 1927 בתוצאה הנדירה של 11 ניצחונות ללא תיקו או הפסד אך לא קיבל את התואר משום שסירב לשחק מול גראו. הוא גם ניצח בתחרות נוספת שהתקיימה בבואנוס איירס באותה שנה בין חמשת המקומות הראשונים באליפות ארגנטינה בה ניצח.

## השתתפות באולימפיאדות

רקה ייצג את ארגנטינה בשתי אולימפיאדות:
# אולימפיאדת השחמט 1924 האולימפיאדה הבלתי הרשמית הראשונה, חלק רקה מקום 8–13 בבית התנחומים באליפות העולם הראשונה לחובבים שהתקיימה בפריז עם 7.5 נקודות (ניצח: קארל הרומאדקה  )
#אולימפיאדת השחמט 1928, האולימפיאדה השנייה שהתקיימה בהאג, בלוח הרביעי השיג תוצאה של +4 -5 =4 

## קישורים חיצוניים

* דמיאן רקה, באתר chessmetrics

קטגוריה:שחמטאים שהשתתפו באולימפיאדת השחמט
קטגוריה:אלופי ארגנטינה בשחמט
קטגוריה:ילידי 1894
קטגוריה:נפטרים ב-1937
Sybase

**חברת Sybase** היא חברת תוכנה, הממוקדת בניהול וניוד מידע.

התחום העיקרי בו עוסקת חברת Sybase הוא מסדי הנתונים. החברה מתמקדת במחסני נתונים לנפחים שונים, טכנולוגיות סנכרון מידע וטכנולוגיות לשינוע ואבטחה בעולם הנייד. מסד הנתונים שיצרה החברה נקרא Sybase SQL Server ומאוחר יותר שונה שמו ל (Adaptive Server Enterprise(ASE והוא שנחשב למוצר הדגל החברה. בנוסף לו, לחברה מוצרי תוכנה בתחומים נוספים: כלי פיתוח ותווכה.

החברה מיוצגת בישראל על ידי נס טכנולוגיות ("נס א.ט.").

## היסטוריה
Sybase הוקמה תחת השם Systemware בשנת 1984 על ידי מארק הופמן (Mark Hoffman) ובוב אפשטיין (Bob Epstein) בביתו של אפשטיין בעיר ברקלי שבקליפורניה.
בשנת 1988 חשפה ענקית התוכנה מיקרוסופט הסכם שנחתם בינה לבין Sybase שנחתם בשנת 1986 ומעניק למיקרוסופט זכויות לתוכנת מסד הנתונים של Sybase למערכת ההפעלה OS/2, הסכם זה הוביל לשחרור הגרסה הראשונה של Microsoft SQL Server. ב-1993 הופסק שיתוף הפעולה בין שתי החברות וקוד המקור של הגרסאות המיועדות למערכת ההפעלה Microsoft Windows נקנה מ-Sybase על ידי מיקרוסופט.

בשנות ה-90 של המאה ה-20 הייתה החברה אחת מארבע החברות המובילות בתחום של מסדי נתונים יחסיים תחת מערכת ההפעלה UNIX. שימוש רב במיוחד במסד הנתונים שלה נעשה בחברות בסקטור הפיננסי. בסוף שנות ה-90 ובתחילת המאה ה-21 מתוך ארבע החברות שהובילו את שוק מסדי הנתונים, שמרה רק חברת Oracle על מעמדה כמובילה. חברת Informix נרכשה על ידי י.ב.מ, מסד הנתונים אינגרס נרכש על ידי חברת CA ובהיעדר מספיק הכנסות הפך למסד נתונים של קוד פתוח, ול-Sybase אין כמעט התקנות חדשות בשוק הארגוני.

במחצית השנייה של שנות ה-90 רכשה חברת Sybase את חברת PowerBuilder, שעוד קודם לכן הייתה שותפה עסקית שלה. המוצר המרכזי של חברת PowerBuilder הוא כלי פיתוח לשרת-לקוח, שהיה כלי מוביל באמצע שנות ה-90, בהן שלטה התפיסה של לקוח עשיר.

לאחר איבוד מעמדה כמובילה בשוק מסדי הנתונים הארגוני, רכשה החברה את חברת Watcom, שהמוצר המרכזי שלה היה מסד נתונים איכותי לשוק המערכות האישיות והקטנות. מסד נתונים זה הצורך משאבים מועטים, הווה בסיס ל Sybase I Anywhere שהושק בשנת 2000 ולהפיכת החברה ליצרן מוביל בשוק מסדי הנתונים הניידים.

בשנת 2010 רכשה חברת SAP את חברת Sybase. 

## קישורים חיצוניים

* 

קטגוריה:חברות תוכנה אמריקאיות
קטגוריה:SAP
שיפוד

ממוזער|שיפודי במבוק
[ממוזער|שיפודי מתכת על [מנגל]]
**שיפוד** הוא מקל דק העשוי מעץ או מתכת המשמש לאחיזת חתיכות קטנות של אוכל ביחד. שיפודים משמשים לצליית בשר וליישומים קולינריים נוספים.

שיפודי מתכת בדרך כלל עשויים מפלדת אל-חלד, והם בעלי קצה מחודד בצידם האחד ומקום לאחיזה בצידם השני. הם ניתנים לשימוש רב פעמי, בניגוד לשיפודי עץ, הניתנים לשימוש חד פעמי. הבדל נוסף הוא ששיפודי מתכת הם, במקרים רבים, שטוחים. כלומר בעלי חתך מלבני. שיפודי העץ הם בעלי חתך עגול.

לפני צליית המזון באמצעות שיפודי עץ, יש להספיג את השיפוד במים לפני הרכבת המזון עליהם, על מנת להימנע משריפתם. שיפודי עץ עשויים בדרך כלל מבמבוק, אך הם יכולים להיות עשויים גם מסוגי עץ נוספים.

לאורך השנים גרסו מילונים עבריים כי ניקוד המילה הוא "שַׁפּוּד" ולא "שִׁפּוּד" כנהוג בפי הדוברים. הצורה "שַׁפּוּד" בפתח נקבעה בהקבלה לשפות שמיות אחרות (כגון ארמית וערבית), אולם לשתי ההגיות גם יחד אין תיעוד במסורות ההגייה הקדומות של המילה המשנאית – והאקדמיה ללשון העברית התירה את הצורה החרוקה. המילונאי ראובן אלקלעי ציין במילונו כי הפעלים גזורי השם **שִׁפֵּד, שֻׁפַּד** וכן **הִשְׁתַּפֵּד** (במובנים "תקע, שם את נתחי הבשר על השפוד כדי לצלותם", "דקר במוט חד" או "חידד את החוטר") הם חידושיו שלו.
## גלריה

Decameron 1432-cooking on spit.jpg|צליה עם שיפוד מסתובב, ציור מתוך דקאמרון, 1432
Veggie Skewers.jpg|ירקות על שיפודי במבוק 
Shaslikverkoper bij een oventje, Bestanddeelnr 255-3519.jpg|באר שבעי מכין בשר על שיפודים, למכירה ברחוב, באמצע המאה העשרים.
Restauranthouder bij het bereiden van het gerecht kabbab, Bestanddeelnr 255-6512.jpg|מנגל שיפודים בעיר בירות, 1950.


## קישורים חיצוניים

## הערות שוליים

קטגוריה:אמצעי חימום והכנת מזון
קטגוריה:מוטות
אליצור נתניה (כדורסל נשים)

**אליצור נתניה** היא קבוצת כדורסל נשים מהעיר נתניה, המשחקת בליגה לאומית.

הקבוצה מתאמנת ומשחקת באולם הספורט של "תיכון שרת". בנוסף לכך, מפעילה הקבוצה בי"ס לכדורסל בשיתוף בי"ס יונתן בעיר. הקבוצה נוסדה בשנת 1969 ושיחקה זמן רב בליגות הנמוכות. ומספר עונות בליגה הראשונה.

בשנת 1989 התאחדה הקבוצה עם "מכבי נתניה" למועדון כדורסל אחד.
הקבוצה זכתה פעמיים ב"גביע איגוד הכדורסל" על שם אברהם פסח. בעונת 2006/07 לאחר ניצחון על מכבי תל כביר. ובעונת 2007/08.

בעונת 2007/08 העפילה הקבוצה לאחר 30 שנה, בחזרה לליגת העל.

בסיום עונת 2014/15 נשרה הקבוצה ל אך נשארה בליגת העל לאחר שקבוצת הפועל מעגן מיכאל ויתרה על העלייה לליגת העל.

במהלך חודש ספטמבר 2015 הכריזה הקבוצה באופן רשמי כי אין בכוונתה לשחק בליגת העל בכדורסל נשים. עקב כך ירדה הקבוצה לליגה הלאומית.

## שחקניות עבר בקבוצה

## מאמני עבר
* יהושע (שוקי) כץ
* חנן דובריש
* שמחה לב-צור

## ראו גם
* ברק נתניה

## קישורים חיצוניים
* 

נתניה
נתניה
נתניה
קטגוריה:נתניה: מועדוני ספורט
שנג'ואו 8

**שנג'ואו 8** (בסינית מפושטת: **神舟**; בפין-יין: **shénzhōu**) היא חללית סינית ששוגרה למשימה בלתי מאוישת ב-31 באוקטובר 2011. החללית שוגרה על מנת לבצע תמרונים בחלל שיאפשרו לה להתחבר לטיאנגונג 1, המדגים הטכנולוגי של תחנת החלל הסינית. 

משימתה של שנג'ואו 8 ביצעה גם ניסויים מדעיים בתחום מדעי החיים עבור סוכנות החלל האירופית. החללית שנג'ואו 8 זהה לחלליות המאוישות מסדרת שנג'ואו ויכולה להכיל צוות של 3 בני אדם אך היא נשלטת ממרכז הבקרה הקרקעי של סין. ב-3 בנובמבר 2011 התחברה החללית עם טיאנגונג 1, ולראשונה במסגרת תוכנית החלל הסינית התחברו שתי חלליות במסלול סביב כדור הארץ.

## קישורים חיצוניים

*דיווח על שיתף פעולה עם סוכנות החלל האירופית

קטגוריה:תוכנית שנג'ואו
קטגוריה:חלליות סיניות
קטגוריה:2011 ברפובליקה העממית של סין
עין הבשור (מעיין)

**מעיין הבשור** או **עין הבשור** המכונה בערבית עין שלאלה, הוא מעיין שופע הנמצא בתחום גן לאומי אשכול שבנגב המערבי.
## גאוגרפיה
עין הבשור הוא אחד מבין מספר מעיינות הנובעים בקטע נחל בשור מצומת צאלים ואילך (לכיוון מערב). ברוב המעיינות המים שנובעים הם מים ברמת מליחות גבוהה יחסית (מים מליחים), כך ששתייה מהם היא כמעט בלתי אפשרית. בעוד שהשפיעה בחלק המעיינות נפסקת במהלך הקיץ, שפיעתו של עין הבשור יציבה גם בתקופות של בצורת קשה. תפוקתו 60-75 מ"ק לשעה ומליחותו 1210–1300 מ"ג כלור לליטר. טמפרטורת המים מגיעה ל-20 מעלות צלזיוס.

מקור מי הנביעות באזור נחל בשור הוא במי נגר תת-קרקעיים המתפרצים החוצה לאורך קטע הנחל: בחורף מי הגשמים חודרים לקרקע ונעצרים בשכבת איטום (אקוויקלוד) המורכבת מקירטון, מחרסיות או מחווארים. האזור שבו נוצרים מי התהום (האקוויפר) הוא בשכבת החלוקים שהיוותה בעבר את תשתיתו של נחל קדום שזרם בעוצמה רבה - הבשור הקדמון. תוואי נחל בשור, אשר חתר את ערוצו באזור התוואי העתיק של הבשור הקדמון, חשף את מי התהום, דבר שמביא לפריצה של המים החוצה.

מי המעיינות נתפסו בעבר על ידי הבריטים ושימשו את הצבא הבריטי לשתייה ולהפעלת הרכבות, שפעלו על מנוע קיטור. כיום מתועלים מי המעיין בפארק אשכול לאגם קטנטן ולבריכות שכשוך ומשמשים להשקיית הדשאים ולטיפוח שאר גינות הגן הלאומי.

## ראו גם
* עין הבשור (יישוב)
* תל עין הבשור

## קישורים חיצוניים
* פארק אשכול 3D תמונות תלת־ממד של עין הבשור ופארק אשכול באתר "המימד השלישי"

בשור
קטגוריה:עין הבשור (מושב)
קטגוריה:מישור החוף הדרומי: גופי מים
יוסף בן-דוד (סוציולוג)

**יוסף בן-דוד** (19 באוגוסט 1920 – 12 בינואר 1986, ב' בשבט ה'תשמ"ו) היה סוציולוג שעסק בחקר הסוציולוגיה של החינוך והמדע.

## ביוגרפיה
בן-דוד נולד בשם יוסף גרוס, בגיור שבהונגריה, והתחנך בצעירותו בחדר ובבית ספר קתולי מקומי. בשנת 1939 סיים את לימודיו התיכוניים, למד בישיבה והוכשר כדפס בבית המלאכה של אביו דוד. בשנת 1941 עלה לארץ ישראל והחל בלימודי כימיה באוניברסיטה העברית בירושלים. כעבור סמסטר אחד הצטרף ליחידה בצבא הבריטי שיועדה לשירות באירופה, ושירת בה עד 1945. לאחר מכן החל בלימודי היסטוריה באוניברסיטה העברית, ועבד עם נוער במצוקה בשכונות העיר העתיקה. בשנת 1947 נשלח לאנגליה מטעם ממשלת המנדט להכשרה בבית הספר לכלכלה של לונדון כקצין מבחן בעבודה סוציאלית.

בשנת 1949 חזר לישראל, החל לעבוד במשרד הסעד, ובשנת 1951 הצטרף לשמואל נח אייזנשטדט, יעקב כ"ץ ויונינה גרבר-טלמון בייסוד המחלקה לסוציולוגיה של האוניברסיטה העברית. עבודתו האקדמית הושפעה מהאסכולה הפונקציונליסטית ומאדוארד שילס. ראשית מחקריו עסקו בתנועות נוער, ובהמשך עסקו בניתוח המבנה החברתי של שלושה מקצועות חופשיים בישראל: עורכי דין, מורים ורופאים. בשנת 1955 סיים בן-דוד לימודי דוקטורט בהנחיית פרופסור אייזנשטדט. במהלך השנים הוא פעל כעמית מחקר במכון ללימודים מתקדמים שבפרינסטון (משנת 1976), כחבר בסגל אוניברסיטת שיקגו לחינוך ולסוציולוגיה (משנת 1977), וכן כחבר במועצה האמריקאית לחינוך (משנת 1973).

פעילותו בחקר המדע הייתה מהראשונות לשלב ניתוח מוסדי בהתבוננות על עולם המדע ורבים מכתביו עסקו במבנה האקדמיה ובהשפעת הסביבה האקדמית במדינות שונות על צמיחתן של דיסציפלינות חדשות. בספרו "The Scientist's Role in Society" נותחו באופן השוואתי מקורות האתוס המדעי של מדינות שונות. בין טענותיו על האקדמיה בישראל מצוי חששו מהעדר התפתחותה של יצירתיות מדעית בשל העדר אמצעי מימון במדינות קטנות.

בשנים 1970–1973 כיהן כנשיא האגודה הסוציולוגית הישראלית. בשנת 1981 נבחר בן-דוד לחבר האקדמיה הלאומית הישראלית למדעים וזכה בפרס רוטשילד למדעי החברה.

ב-12 בינואר 1986 בן דוד הלך לעולמו, בן 65 היה במותו. הוא הובא לקבורה בהר המנוחות בירושלים.

## קישורים חיצוניים
*

## הערות שוליים

קטגוריה:זוכי פרס רוטשילד
קטגוריה:חברי האקדמיה הלאומית הישראלית למדעים
קטגוריה:סגל אוניברסיטת שיקגו
קטגוריה:סגל האוניברסיטה העברית בירושלים: סוציולוגיה ואנתרופולוגיה
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרי בית הספר לכלכלה של לונדון
קטגוריה:נשיאי האגודה הסוציולוגית הישראלית
קטגוריה:ישראלים ילידי הונגריה
קטגוריה:עולים במלחמת העולם השנייה
קטגוריה:יהודים הקבורים בהר המנוחות
קטגוריה:ישראלים שנולדו ב-1920
קטגוריה:ישראלים שנפטרו ב-1986
פסיכוגריאטריה

ממוזער|מבוגר בדיכאון
**פסיכוגריאטריה** הוא מושג ברפואה המשלב בין פסיכיאטריה לבין גריאטריה.  

רופא פסיכו-גריאטרי הוא פסיכיאטר או גריאטר שהתמחה בטיפול בהפרעות נפשיות אצל זקנים, באבחון של מחלות ניוון מוחיות המופיעות אצל אנשים מבוגרים  (כגון שיטיון) ובטיפול בהן תוך התחשבות בבעיות משפחתיות וכלכליות מהן סובל הקשיש ומתן דעת גם להשלכות המשפטיות של מצבים אלו. 

בשנת 1935 נוסד השרות הגריאטרי הראשון על ידי ד"ר מרג'ורי וורן, שהדגישה את עקרונות הטיפול הרב מקצועי, ההערכה והמעקב, והגישות הכוללניות (הוליסטיות) - שהן במידה רבה הליבה של הגריאטריה היום. בתקופה זו נדרשו הגריאטרים הן לצרכים הרפואיים והן לצרכים הנפשיים של המטופלים ולמעשה היוו את ה'פסיכוגריאטרים' הראשונים. היוזמה לשירותים אלו עברה בהמשך לפסיכיאטריה בשנות ה-1950, והפכו ל'פסיכיאטריה של הגיל המבוגר' (old age psychiatry) באנגליה ול'פסיכיאטריה גריאטרית' בצפון אמריקה. בשנות ה-1970, החלו ממשלות לחייב יצירת יחידות פסיכוגריאטריות בבתי חולים כלליים, והחל עידן חדש. באנגליה יכול פסיכיאטר מורשה לרכוש התמחות בפסיכוגריאטריה על ידי הכשרה של 3-4 שנים מטעם האיגוד הפסיכיאטרי המלכותי (Royal College of Psychiatrists). בארצות הברית, המועצה לפסיכיאטריה ונוירולוגיה וכן המועצה האוסטאופתית לנוירולוגיה ולפסיכיאטריה מנפיקות רישיונות לפסיכיאטריה גריאטרית. כמו כן קיימות השתלמויות (fellowships) רבות לפסיכיאטריה-גריאטרית.

בישראל אין התמחות מוכרת בפסיכוגריאטריה ואין לה מעמד משפטי. המושג משמש לעיתים למחלקות אשפוז או מרפאות פסיכיאטריות המיועדות לזקנים ולעיתים לשירות של גריאטר או רופא אחר שהשתלם בתחום. למעשה, מומחה בגריאטריה אמור להכיר, לאבחן ולדעת לטפל גם בבעיות מנטאליות (נפשיות וקוגניטיביות) שכיחות של הגיל המבוגר (כגון דיכאון תגובתי, חרדה, בלבול חריף ודמנציה מסוג אלצהיימר או אחר). כמו כן, מומחה בפסיכיאטריה של מבוגרים אמור לדעת לטפל בקשישים עם מחלות פסיכיאטריות ולהתאים את הטיפול לגילם ולמצבם התפקודי והרפואי הכולל.

## קישורים חיצוניים

* 

## הערות שוליים

קטגוריה:תחומים ברפואה
קטגוריה:גריאטריה
קטגוריה:פסיכיאטריה
יהודית רותם

**יהודית רותם** (נולדה ב-13 ביוני 1942) היא סופרת ועורכת ספרותית ישראלית.

## ביוגרפיה
יהודית רותם נולדה בבודפשט, הונגריה. במהלך מלחמת העולם השנייה נמלטו הוריה ברכבת ההצלה שארגן ישראל קסטנר. המשפחה נשארה בשווייץ שנה ואז עלתה לישראל, כשהיא בת שלוש.

גדלה בגבעת שמואל ולאחר מכן בבני ברק במשפחה חרדית, למדה בבית יעקב, ובגיל שמונה עשרה נישאה לרב צבי רוט שהיה בחור ישיבה ובהמשך לימד בישיבה. היא עבדה כמורה. לאחר עשרים וארבע שנות נישואים יצאה בשאלה ובני הזוג התגרשו. עבדה כסופרת צללים (בין השאר, עבור גליה אלבין, בנו גיטר ואחרים), כתבה תחת שם עט טור בכתב העת את ולאחר שמונה שנים החלה לכתוב פרוזה.

בשנת 2001 נבחרה כסופרת השנה מטעם העיתון "גלובס", ובשנת 2003 זכתה בפרס ראש הממשלה לסופרים עבריים.

רותם נישאה בשנית למשה בר-יודא, ממנו התאלמנה בשנת 2014. סיפרה "עד שאבא יחזור", מתאר את מסע ההישרדות של בר-יודא כילד בתקופת השואה.

יהודית רותם ופרופ' דניאל שטרנהיימר נעשו בני זוג ב-2018 וב-2020 נישאו בחב"ד, טוקיו.

אחת מבנותיה של רותם היא העיתונאית תמר רותם (הארץ). בתה, נורית רוט (רייטנר), היא סופרת צללים ועורכת של אוטוביוגרפיות, ספרי זיכרונות וספרי עיון, ומנחה סדנאות לכתיבת סיפורי חיים.

שתיים מבנותיה של רותם נפטרו בילדותן; בתה הבכורה יעלי נפטרה מעט לפני הגיעה לגיל שנה, ובתה השלישית רחלי נפטרה ממחלה בגיל חצי שנה. בתה נעה רוט, אשת תיאטרון וקולנוע, הפיקה וביימה את הסרט "גירסא דינקותא" (2015) המספר את המהפך בחיי אמה והמשפחה. הסרט זכה לשבחים רבים. לרותם 10 נכדים מבנה החרדי ו-16 מבנותיה.

## מספריה
### ספרים למבוגרים
***בברית יחד**: סיפורה של תנועת בח"ד-בני עקיבא בארצות הונגריה (1985)
* **אחות רחוקה**: עולמה של האשה החרדית בעיני מי שיצאה משם (1992)
* Distant sisters** : the women I left behind** (1997)
* **קריעה** (1996)
* **אהבתי כל-כך** (2000)
* **איש אשר רוח בו: צבי גולדפרב – חייו** (2002)
* **[[Q:כולם צמאים לאהבה|כולם צמאים לאהבה]]** (2003)
* **הדום בגן עדן** (2005)
* **כמיהה** (2006)
* **על משכבם בלילות**, הוצאת קשת (2009)
* **מתי תבוא אלי**, הוצאת כנרת זמורה-ביתן (2011)
* **עד שאבא יחזור**, הוצאת כנרת זמורה-ביתן (2015)
* **שובי נפשי**, הוצאת עם עובד (2018)
***אמור מילה למעני**, הוצאת ידיעות ספרים (2024)

### ספרים לילדים
* **דנה ואמא והר נפוליאון** (2007). איורים: רחלי שלו
* **אפשר לספר זאת גם ככה**: סיפורי החגים לילדים (2013). איורים: רחלי שלו

## קישורים חיצוניים

* 
* 
* 
* 
* 
* 
* 
* 
* אריק גלסנר, על יהודית רותם, מעריב, 2008
*  – ריאיון
*  – תמר רותם מראיינת את אימה יהודית רותם
* 
* 
* 
*סיפורי חיים וביוגרפיות בעריכתה של יהודית רותם

### מכתביה
* 
* 
* 
* 

## הערות שוליים

קטגוריה:יוצאות בשאלה
קטגוריה:ילדים בשואה: הונגריה
קטגוריה:ניצולי רכבת ההצלה של קסטנר
קטגוריה:עולים לאחר מלחמת העולם השנייה
קטגוריה:עולות לאחר מלחמת העולם השנייה
קטגוריה:סופרות ישראליות
קטגוריה:סופרים ישראלים
קטגוריה:זוכות פרס רמת גן לספרות
קטגוריה:זוכי פרס רמת גן לספרות
קטגוריה:נשות חינוך ישראליות
קטגוריה:אנשי חינוך ישראלים
קטגוריה:זוכות פרס אריק איינשטיין: ספרות
קטגוריה:זוכי פרס אריק איינשטיין: ספרות
קטגוריה:ישראליות ילידות הונגריה
קטגוריה:ישראלים ילידי הונגריה
קטגוריה:גבעת שמואל: אישים
קטגוריה:בני ברק: אישים
קטגוריה:יוצאים בשאלה
קטגוריה:יהדות בודפשט
קטגוריה:בודפשט: אישים
קטגוריה:הונגרים שנולדו ב-1942
קטגוריה:ישראלים שנולדו ב-1942
קטגוריה:ישראליות שנולדו ב-1942
החופשה

**החופשה** (באנגלית: **The Holiday**) הוא סרט קומדיה רומנטית שיצא לאקרנים ב-8 בדצמבר 2006, בבימויה של ננסי מאיירס ובכיכובם של קמרון דיאז, קייט וינסלט, ג'וד לאו וג'ק בלאק.

## פרטי עלילה
אחרי שנים של קשר רומנטי לא יציב בין איריס (קייט וינסלט), בחורה בריטית כפרית, ובין ג'ספר בלום (רופוס סוול), שהוא גם קולגה שלה בעבודה, מודיע ג'ספר על אירוסיו לאישה שאיתה בגד באיריס. לבה של איריס נשבר והיא מחליטה שעליה להתרחק מג'ספר ולהפסיק לחלוטין את הקשר הרומנטי ביניהם. היא מציעה את ביתה להחלפה באינטרנט, תמורת בית אחר, לתקופה של שבועיים, בה היא מקווה לשהות הרחק ולשכוח מג'ספר.

במקביל, אמנדה (קמרון דיאז), בחורה אמריקנית מלוס אנג'לס, מגלה שבן זוגה, אית'ן (אדוורד ברנס), בגד בה. היא זורקת אותו, אך מתקשה להתגבר על הפרידה, ולכן מחליטה לצאת לחופשה ולנסוע הרחק לזמן מה, כדי שלא להרגיש לבד בתקופת החגים. היא מתחברת לאתר החלפת הבתים, שם היא מתכתבת עם איריס, והשתיים מחליטות להחליף את בתיהן לתקופה של שבועיים.

איריס מתלהבת מאוד מביתה הענק והמאובזר של אמנדה בלוס אנג'לס, אך אמנדה לעומת זאת לא נהנית מאווירת הכפר המנומנמת, ומחליטה לשוב הביתה יום למחרת בואה. אך בלילה מתדפק על דלתה גרהאם (ג'וד לאו), אחיה הגדול של איריס, כשהוא בגילופין לאחר שחזר מבילוי בפאב השכונתי. הוא מספר לאמנדה כי אחותו מלינה אותו לפעמים בביתה, לאחר שהוא שותה בפאב הסמוך לביתה, מפני שאינה רוצה שינהג שיכור הביתה. אמנדה מרשה לו להישאר, מה שמוביל ללילה רומנטי משותף, שבעקבותיו היא מחליטה להישאר בכל זאת באנגליה.

בינתיים, בלוס אנג'לס, איריס מרוצה מהמרחק ומהבית. היא פוגשת את מיילס (ג'ק בלאק), בחור שעובד עם אמנדה בחברה להפקת פסקולים, ובין השניים נרקמת ידידות שהופכת בהמשך לאהבה רומנטית. במקביל נתקלת איריס בקשיש ארתור אבוט (אלי וולך), שהיה פעם תסריטאי מוערך בהוליווד, וכיום מתגורר סמוך לביתה של אמנדה. איריס נקשרת לארתור ומחליטה לעזור לו לשקם את עצמו ולהיכנס לכושר, על מנת להגיע לערב הוקרה שמתכננים לכבודו. ארתור, שבהתחלה מסרב להגיע לאירוע, בשל צניעותו ובשל חששו להיראות כצל לימי תפארתו, משתכנע לבסוף, ומגיע מלא גאווה אל הערב שתוכנן עבורו.

באותו הזמן באנגליה, לאחר לילה רומנטי אחד וכמה ימי בילויים, מחליטה אמנדה להפתיע את גרהאם בביתו. כאשר היא מגיעה היא מופתעת לגלות שהנשים מהן קיבל גרהאם שיחות במהלך הימים האחרונים, אוליביה וסופי, הן לא אחרות מאשר שתי בנותיו הקטנות. היא מגלה שהוא אלמן ושתי בנותיו נקשרות אליה .

לבסוף, איריס משתחררת מאהבתה לג'ספר, נפרדת ממנו סופית ומתחילה קשר רומנטי עם מיילס. אמנדה מתאהבת בגרהאם, האהבה האמיתית הראשונה שלה ומשתחררת מהדפוסים הנוקשים שלפיהם נהגה לחיות.

## צוות השחקנים

## קישורים חיצוניים

* 

קטגוריה:סרטים אמריקאיים
קטגוריה:סרטים רומנטיים
קטגוריה:סרטי קומדיה
קטגוריה:סרטי חג המולד
קטגוריה:סרטי 2006
קטגוריה:סרטי קולומביה
קטגוריה:זוכי פרס בחירת הנוער: סרטים
קטגוריה:סרטי ננסי מאיירס
קטגוריה:סרטים עם מוזיקה מאת הנס צימר
איקאוניס

**איקאוניס** (בלטינית: **Dea Icaunis**) היא אלה במיתולוגיה הקלטית ובדת הגאלית-רומית. איקאוניס היא אלת הנהר יון שבגאליה (במחוז יון, בבורגון שבצרפת של ימינו).

כתובת המוקדשת לאלה התגלה באוסר שבבורגון.

## לקריאה נוספת

* Taliesin Enion Vawr, Rhuddlwm Gawr, Merridden Gawr, **The Word: Welsh Witchcraft, the Grail of Immortality and the Sacred Keys**, iUniverse, 2002.


קטגוריה:אלים בריטיים וגאליים קדומים
קטגוריה:אלות ים ונהר
לוקסוויוס

**לוקסוויוס** (בלטינית: **Luxovios**; מקלטית: "הבהיר" או "החם") הוא אל המעיינות החמים של לוקסווי-לה-באן (Luxeuil-les-Bains) שבגאליה (בצרפת של ימינו), על פי המיתולוגיה הקלטית והדת הגאלית-רומית. כמו כן, לוקסוויוס הוא האל המגן על שבט לוקסווי שהתגורר באזור.

זוגתו של לוקסוויוס הייתה האלה בריקטה.

באתר המעיינות החמים היה מקדש ללוקסוויוס, לצד אלי מרפא אחרים, ובהם סירונה. באתר התגלו שתי כתובות המוקדשות לאל.

## לקריאה נוספת

* Miranda Aldhouse-Green, **Dictionary of Celtic Myth and Legend**, Thames and Hudson Ltd., London, 1997
* Miranda Aldhouse-Green, **The Celtic world**, Routledge, 1996


## קישורים חיצוניים
* לוקסוויוס באתר celtnet

קטגוריה:אלים בריטיים וגאליים קדומים
קטגוריה:אלי ים ונהר
שנלונג

שמאל|ממוזער|250px|דגם של שנלונג התלוי מתחת למפציץ
**שנלונג** (בסינית: **神龍**), "דרקון שמיימי") הוא שמה של מעבורת חלל סינית ניסיונית, הנמצאת בשלב פיתוח וניסוי. 

תמונה ראשונה של דגם מוקטן של כלי חללי זה פורסמה על ידי סין בדצמבר 2007, כשהוא תלוי מתחת לגחונו של מפציץ סיני מטיפוס H-6. מועד צילום התמונה אינו ידוע וייתכן כי המיזם נמצא בשלב פיתוח מתקדם יותר מאשר בחינת התצורה האווירודינמית של החללית. מהתמונה שפורסמה עולה כי הכלי מתוכנן כמעבורת חלל לשימוש רב פעמי, וניכרים בו האזורים המכוסים באריחי בידוד להגנה מפני החום בעת הכניסה לאטמוספירה. כמו כן ניתן לראות כי לשנלונג מנועים רקטיים בחלקו האחורי.

בשלב זה לא ידוע כיצד תשתלב מעבורת חלל סינית מאוישת בתוכנית החלל הסינית, המבוססת על חלליות חד פעמיות מסדרת שנג'ואו. מקורות שונים בארצות הברית מייחסים למיזם שנלונג מטרות צבאיות, כולל שימוש אפשרי כ"מפציץ חלל", קונספט שנבחן בזמנו בברית המועצות ובארצות הברית.

## מעבורות חלל סיניות
העניין הסיני במעבורת חלל לשימוש חוזר החל כנראה בשנות ה-80 של המאה ה-20, עת הופיעו בפרסומים סיניים שונים תוכניות ושרטוטי קונספט של מעבורות חלל. חלק מהתכנונים המוקדמים גילו דמיון רב למטוס החלל X-20 שפותח בארצות הברית בשנות ה-60 של המאה ה-20 אך בוטל בטרם הגיע לכדי טיסת ניסוי לחלל. דגמים שונים של מעבורות חלל סיניות הוצגו בתערוכות שונות בסין ומחוץ לה, ובשנת 2000 הוצג בהנובר שבגרמניה דגם של מעבורת חלל סינית השונה מתצורתו של שנלונג.

תוכנית הפיתוח של מעבורות חלל סיניות מכונה "פרויקט 921-3", כאשר פרויקט 921-1 היה שם הקוד לפיתוח החללית המאוישת שנג'ואו, ו - 921-2 הוא ציון פנימי סיני לפיתוח תחנת החלל טיאנגונג 1.

## קישורים חיצוניים
*מאמר המנתח את מטוס החלל שנלונג

קטגוריה:חלליות סיניות
קטגוריה:תוכנית שנג'ואו
קטגוריה:מעבורות חלל
דייגו לופס

**דייגו לופס רודריגס** (בספרדית: **Diego López Rodríguez**; נולד ב-3 בנובמבר 1981 בפרדלה, ספרד) הוא כדורגלן עבר ספרדי ששיחק בעמדת השוער.

## קריירה
לופס החל את הקריירה שלו בריאל מדריד כשוערו המחליף של איקר קסיאס במשך שנתיים ושיחק שני משחקים. בשנת 2007 עבר לוויאריאל ולאחר פציעתו של סבסטיאן ויירה הפך לשוער ראשון. היכולת הטובה שהפגין השאירה אותו כשוער ראשון גם לאחר שוויירה החלים מפציעתו. ב-25 בינואר 2013 חתם בריאל מדריד לארבע שנים, בעקבות פציעת השוער הראשון של הקבוצה, איקר קסיאס, ונשאר השוער הראשון במסגרת משחקי הליגה גם לאחר שקסיאס החלים, כאשר האחרון משחק בליגת האלופות ובגביע המלך הספרדי.

באוגוסט 2014 חתם במילאן לארבע שנים, וערך את הופעת הבכורה שלו ב-31 באוגוסט של אותה שנה, בניצחון 1–3 על לאציו. במשחק הדף בעיטת עונשין בדקות האחרונות של המשחק. ב-31 באוגוסט 2016 הושאל לאספניול לעונה אחת. ב-23 במאי 2017 חתם באופן קבוע בקבוצה. ב-2 ביולי 2022 חתם בראיו ואיקאנו.

ב-28 בדצמבר 2023 הודיע על פרישה מכדורגל.

## תארים
; ריאל מדריד
* אליפות ספרד: 2006/2007
* גביע המלך הספרדי: 2013/2014
* ליגת האלופות: 2013/2014

## קישורים חיצוניים

## הערות שוליים

קטגוריה:שוערי כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני ויאריאל
קטגוריה:כדורגלני סביליה
קטגוריה:כדורגלני מילאן
קטגוריה:כדורגלני אספניול
קטגוריה:כדורגלני ראיו ואייקאנו
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני גביע הקונפדרציות 2009
קטגוריה:ספרדים שנולדו ב-1981
יעקב גרופר

**יעקב אשל גרופר** (בכתיב יידי: **גראָפּער**; ברומנית: **Jacob Ashel Groper**, **Yankev Groper**; 21 באוגוסט 1890 – 12 בדצמבר 1968) היה משורר יידיש יהודי-רומני.

## ביוגרפיה

גרופר נולד ב מולדובה, רומניה. למד משפטים באוניברסיטת יאשי. ב-1908 החל לכתוב שירה ברומנית, בגרמנית ובעיקר ביידיש, והוא נחשב לאחד מחלוצי שירת היידיש ברומניה. היה ממשתתפי ועידת צ'רנוביץ (1908). ב-1914 היה, לצד אברהם לייבה זיסו וראובן רובין, חלק מקבוצת אנשי רוח שנאבקו למען ספרות יידיש, והוציאו לאור את הירחון "ליכט" (יידיש: "אור"). החל מאותה שנה החלו להדפיס משיריו בכתבי עת בווילנה, בלבוב, בבוקרשט ובלונדון. חלק משיריו תורגמו לרומנית. 

מ-1914 הופיעו שיריו בירחונים ובשבועונים בווילנה, בלבוב, בבוקרשט ובלונדון, כמו גם באנתולוגיות ובכרך "אין שאָטן פֿון אַ שטיין" (1934).
בנוסף, ערך אוסף משירי י.ל. פרץ (1915).

התגורר בברלין עד עליית הנאצים לשלטון.

כיהן כיו"ר מחלקת היידיש בהתאחדות הסופרים של רומניה.

ב-1964 עלה לישראל, ערירי, והתגורר ברחוב מיכאל בחיפה.
נפטר ב-1968 בעת ששהה בברלין המערבית, לשם נסע כדי למכור נדל"ן שהיה בבעלותו. הובא לקבורה בבית העלמין בחיפה. בן 78 במותו.

גרופר הותיר אחריו ירושה של כמיליון לירות, שמחצית ממנה הקדיש למספר מטרות ספרותיות: הוצאת כל יצירותיות הספרותיות בישראל ביידיש ובתרגום עברי; הוצאת אנתולוגיה של כתבי משוררים וסופרים יהודים, והקמת קרן פרסים על שמו.
כן נוסדה קרן על שמו שמטרותיה פרסום ספריו והענקת פרסים על שמו מטעם קרן קיימת לישראל והתאחדות עולי רומניה למחברי עבודת מחקר, דברי ימי יהדות רומניה או יצירה אחרת המתייחסת ליהדות רומניה (הפרס הוענק לראשונה ב-1971 לשלמה ביקל וחיים רבינזון).

לדברי המשורר וחוקר השירה עזרא פליישר, שהיה ידידו, גרופר "היה המשורר האידי הגדול ביותר של יהדות רומניה. יהודי רומניה, מזקן ועד טף, הכירוהו והעריצוהו ואף בין הגויים זכה להוקרה רבה".

## ספריו
* **אין שאָטן פֿון אַ שטיין**, בוקרשט: פארלאג שלום עליכם, 1934. (שירים)
* **שירים נבחרים / געקליבענע לידער**, תל אביב: התאחדות עולי רומניה בישראל; אשקלון: הוועדה המטפלת בעזבונו של יעקב גרופר, תשל"ו 1975. (עברית ויידיש עמוד מול עמוד)

## לקריאה נוספת
* **לעקסיקאָן פֿון דער נײַער ײִדישער ליטעראַטור**, כרך ב, 195, עמ' 364. 
* שלמה ביקל, **אינזיך און ארומזיך: נאטיצן פון א פאלעמיסט און קריטישע באמערקונגען**, בוקרשט: שלום עליכם, 1936, עמ' 100–103. 
* שלמה ביקל, **אוי רומעניע רומעניע: געשיכטע, ליטעראטור-קריטיק, זכרונות**, בואנוס איירס: קיום, תשכ"ב-1961, עמ' 193–204. 
* **יעקב גרופר: אישיותו וזמנו / יעקב גראָפּער און זיַין ציַיט**, תל אביב: התאחדות עולי רומניה בישראל; אשקלון: הוועדה המטפלת בעזבונו של יעקב גופר, תשל"ו. (עברית ויידיש) (הספר בארכיון האינטרנט)
* **יעקב גרופר בעיני דורו / יעקב גראָפּער ווי זיָין דור האָט אים געזען**, ירושלים; אשקלון: קרן גרופר, 2006. (עברית ויידיש)

## קישורים חיצוניים
* 
* 
*  (ידיעה על מותו)
* 

## הערות שוליים

קטגוריה:משוררים כותבי יידיש
קטגוריה:משוררים יהודים רומנים
קטגוריה:עולים בשנות ה-1960
קטגוריה:רומנים שנולדו ב-1890
קטגוריה:נפטרים ב-1968
קתרין נרדוצ'י

**קתרין נרדוצ'י** (באנגלית: **Kathrine Narducci**; נולדה ב-22 בנובמבר 1965) היא שחקנית אמריקאית. ידועה בעיקר בשל גילום שרמיין בוקו בסדרת הטלוויזיה של HBO "הסופרנוס".

## ביוגרפיה
נרדוצ'י נולדה למשפחה איטלקית-אמריקאית בהארלם האיטלקית, ניו יורק. אביה, ניקי נרדוצ'י, היה בעליו של בר ומילא תפקיד במאפיה המקומית. הוא נהרג לאחר שנתקל באספסוף מול הבר שלו כשקתרין הייתה בת עשר.

## קריירה
קריירת המשחק של נרדוצ'י החלה ב-1993 כשהביאה את בנה בן התשע לאודישן לתפקיד ילד בסרט "סיפור מרובע ברונקס". במהלך האודישן של בנה, נרדוצ'י עברה בהצלחה אודישן לתפקיד אמו של גיבור הסרט. בשנים שלאחר מכן, היא הופיעה מספר הופעות אורח בתוכניות טלוויזיה, כולל "חוק וסדר", "חוק וסדר: מדור מיוחד", "משמרת שלישית", "NYPD Blue" ו"שוטרים בדם".

בשנת 1999, היא לוהקה לתפקיד שרמיין בוקו, אשתו של ארטי בוקו, בסדרת דרמת הפשע של HBO "הסופרנוס", תפקיד שגילמה עד סיום הסדרה ב-2007.

בשנת 2017 שיחקה בדרמה הטלוויזיונית של HBO, "אשף השקרים" (אנ') שביים בארי לוינסון על פי תסריט מאת סם לוינסון.

בשנת 2019 שיחקה בסרטו של מרטין סקורסזה "האירי". באותה שנה החלה לגלם את דמותה של אולימפיה ג'יגנטה בדרמת הפשע "הסנדק של הארלם" של רשת Epix.

בשנת 2020 שיחקה לצד טום הארדי בסרטו הביוגרפי של ג'וש טראנק "קפונה".

## פילמוגרפיה

### קולנוע

### טלוויזיה

## קישורים חיצוניים

* כרמיין באקו באתר HBO

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא איטלקי
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
מאפיית אבולעפיה

[שמאל|ממוזער|200px|מאפיית אבולעפיה ברחוב יפת ב[יפו]]
**מאפיית אבולעפיה** היא מאפייה מפורסמת, אשר נוסדה בשנת 1879 על ידי משפחת אבולעפיה ונמצאת בבעלותם עד היום. המאפייה נמנית עם העסקים הוותיקים בארץ ישראל. המאפייה המקורית שוכנות במבנה מעוטר קשתות ברחוב יפת, בסמוך לכיכר השעון ביפו העתיקה, ויש סניפים נוספים מהשפלה ועד חיפה. המאפייה מוכרת מגוון מאפים בסגנון ערבי ובהם פיתות, מנאקיש, בייגלה, סמבוסקים, פיצות, וכן דברי מתיקה כגון בקלוואה וכנאפה. 

## היסטוריה
המאפייה נפתחה לראשונה ב-1879 על ידי מסעוד אבולעפיה ועם השנים צברה מוניטין בעיר יפו ובסביבתה והפכה לאחד הסמלים המוכרים של העיר.
החל משנת 1969 החלה המאפייה במנהג של סגירת המאפייה בחגי ישראל לכיבוד הלקוחות היהודים שלה והתפרסמה בזכות מנהג זה ברחבי ישראל.
סניפים נוספים נפתחו בשנת 2007 בראשון לציון על ידי ח'מיס אבולעפיה ובנו טארק, ברחוב אבן גבירול בתל אביב בבעלות סעיד אבולעפיה, בנו של אחמד, הבכור שבאחים ובשנת 2000 בטיילת הרברט סמואל שבתל אביב. סניפי המאפייה נשלטים על ידי חמשת האחים ממשפחת אבולעפיה - אחמד, סמי, ח'מיס (עד שהלך לעולמו ב-2020 ממחלת נגיף הקורונה), חאלד וואליד וילדיהם. בשנת 2017 נפתחו מאפיות נוספות ברחוב הסיבים בפתח תקווה ובנמל תל אביב.

בנוסף למאפיות מפעילה המשפחה מסעדה בשרית הממוקמת ממול למאפייה ברחוב יפת, וכן חולשת המשפחה על מסעדות, עסקים ונדל"ן ברחבי תל אביב-יפו.

בנוסף ב-2024 פתחה הרשת סניף בכפר סבא ליד קניון הצומת ברחוב הצומת.

## יחסים בין עדתיים
המאפייה שבבעלות המשפחה מיפו פועלת למען קידום השלום וההידברות בין יהודים וערבים. היא פתוחה בכל שעות היממה, אולם מאז הקמת מדינת ישראל המאפייה נסגרת בפסח וביום כיפור, כמחווה ללקוחות היהודים.

בשנת 2001 תושב ראשון לציון בשם דוד אמויאל יצא במסע רצח של תושבים ערבים, ובפתח המסעדה ירה בחאלד אבולעפיה, אשר נפצע בחזהו. בתגובה תרמה המשפחה כ-100 אלף דולר לשיקומו של בית הכנסת בכיכר השעון ביפו.

האח ח'מיס שימש ככתב לענייני ישראל ונחשב לאוהד ישראל בטלוויזיה ובתקשורת המצרית, כמו כן הגיש תוכנית ברדיו תל אביב אשר קראה לדו-קיום ושכנות טובה בין היהודים והערבים בעיר ובכלל.

ב-2017 פתחה הרשת סניף כשר למהדרין ללקוחות היהודים המסורתיים והדתיים בפתח תקווה.

## ראו גם
* רשימת חברות ישראליות בבעלות ערבית

## קישורים חיצוניים
* 
* יורם יובל, שיחת נפש עם חמיס אבולעפיה, כאן חינוכית, 7 בינואר 2016
* 

## הערות שוליים

אבולעפיה
קטגוריה:תל אביב-יפו: בתי קפה ומסעדות
קטגוריה:יפו
קטגוריה:רחוב יפת
קטגוריה:חברות ישראליות בבעלות ערבית
פרנק וינסנט

**פרנק וינסנט** (באנגלית: **Frank Vincent**) (15 באפריל 1937 – 13 בספטמבר 2017) היה שחקן ומוזיקאי אמריקאי סיציליאני אשר התפרסם בעיקר בזכות תפקידו כפיל לאוטרדו בסדרת הטלוויזיה של HBO "הסופרנוס".

## ביוגרפיה
וינסנט, איטלקי-אמריקאי, נולד כפרנק וינסנט גטוסו במסצ'וסטס וגדל בג'רזי סיטי שבניו ג'רזי. אביו, פרנק וינסנט גטוסו האב, היה עובד ברזל.

## קריירה
בשנת 1986 שיחק בתפקיד קטן בסרט המאפיה של בריאן דה פלמה "חכמים בלילה". 

בשנת 1990 הופיע בסרט החבר'ה הטובים של מרטין סקורסזה בתפקיד בילי באטס. בשנת 1991 שיחק בסרטו של ספייק לי "קדחת הג'ונגל". בשנת 1999 שיחק בסרט הדרמה "אנטרופי" לצד סטיבן דורף. בשנת 2000 הופיע בסרט "גדולה מהחיים" בתפקיד אריסטוטלס אונאסיס.

בשנת 2006 הוא הוציא את ספרו הראשון *A Guy's Guide to Being a Man's Man* (בתרגום חופשי: "מדריך לבחורים להפוך לגבר שבגברים") אשר זכה לביקורות חיוביות.

## קישורים חיצוניים

* 

* 
* 

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1937
קטגוריה:אמריקאים שנפטרו ב-2017
מבחן ביילי

**מבחן ביילי להתפתחות תינוקות** (Bayley Scales of Infant Development, בקיצור BSID) הוא מבחן להערכת כישורי מוטוריקה עדינה וגסה, שפה והתפתחות קוגניטיבית של תינוקות ופעוטות בני 0–3 שנים.

המבחן אורך כשעה, וכולל רצף משימות המוצגות לתינוק בצורת משחק. תוצאות המבחן מכומתות לסולם כללי ולשלושה סולמות בתחומים השונים, ומושוות למדדי הנורמה של תינוקות בני אותו גיל (בחודשים). הסולם המנטלי מבטא את רמת ההתפתחות הקוגניטיבית, השפתית והחברתית של התינוק; הסולם המוטורי מבטא את רמת ההתפתחות של המוטוריקה הגסה והעדינה; והסולם ההתנהגותי מבטא הערכה של התנהגות התינוק במהלך המבחן.

המבחן נוצר על ידי הפסיכולוגית ננסי ביילי. הגרסה העדכנית של המבחן היא BSID-III (2005).

## קישורים חיצוניים
* אריה סעדה, סקירת מבחנים לבדיקת תפקוד קוגניטיבי או מנטלי - מבחן ביילי, באתר abiliko
* 

קטגוריה:פסיכולוגיה התפתחותית
קטגוריה:ביולוגיה התפתחותית
קטגוריה:מבחנים פסיכולוגיים
קשרי פטרון-קליינט ברומא העתיקה

**קשרי פטרון קליינט ברומא העתיקה** [מלטינית: **קליינטים** (clientes), **פטרון** (patronus)], או **פטרונואז' וקליינטלה**, היו מערכת חברתית נפוצה ויסודית ברומא העתיקה. מערכת זו התבססה על קשר בין בני מעמדות שונים בחברה הרומית והיא הייתה בעלת השפעה רבה על חיי החברה, הפוליטיקה, הכלכלה ויחסי החוץ של המדינה הרומית לאורך רוב תקופות המלוכה הרומית, הרפובליקה הרומית והקיסרות הרומית. ההיסטוריון צבי יעבץ מדגיש את חשיבותה של מערכת זו והשפעתה תוך שהוא מכנה אותה "התופעה החברתית הבסיסית ביותר" בחברה הרומית. 

קשר הקליינטלה היה מבוסס על הצורך של הקליינטים בהגנה וחסות, כלכלית, משפטית וחברתית ועל הצורך של הפטרון בתמיכה פוליטית, ביוקרה ומעמד שהאצילה עליו הקליינטלה שלו. הקליינט היה רומאי, לא בהכרח בן השכבות הנמוכות, שנזדקק לסוג של תמיכה מצד אדם עשיר או מכובד יותר. בתמורה לעזרה זו, ה"חסד" (beneficium), היה הקליינט מחויב לפטרון, העניק לו שירותים (officium) ותמך בו, הן בחייו הפרטיים והן בחייו הפוליטיים. 

חסות הפטרונים כללה, בין השאר, הגנה משפטית ואף פיזית לקליינטים שלהם. התמורה שהם קיבלו מהקליינטים הקיפה מספר רב של תחומים בחייהם; בין השאר הקליינט הצטרף לפטרונו בעיתות מלחמה והפגין כלפיו כבוד בפומבי. לגודל הקליינטלה הייתה חשיבות רבה לפטרונים, השפעתם הפוליטית ויוקרתם החברתית הושפעה ישירות ממספר הקליינטים שהיו להם. 

ההיסטוריון תאודור מומזן מתאר את הקליינטים כחלק בלתי נפרד מהיחידה הבסיסית של החברה הרומית, בית האב. הוא מגדיר אותם כ"בני חורין תחת חסותם של בני העדה" ומתאר אותם כחוג של אנשים חופשיים בתוך בית האב, התלוי בדעותיו של ראש הבית, אך נבדל הן מהעבדים, והן מחברי המשפחה שווי הזכויות.

קשרי פטרון-קליינט לא היו מבוססים על החוק הרומי, לפחות בחלקם הגדול ויסודם היה בחובת הנאמנות ההדדית בין שני הצדדים. מקור סמכותם של קשרים התבסס על מסורת אבות, יחסי נאמנות (fides) ונורמות מוסריות, חברתיות ודתיות. בשנת 450 לפנה"ס לערך קיבלו יחסים אלו מעמד חוקי מסוים בחוקת 12 הלוחות . מאפיין בולט נוסף של קשרים אלו היה, לפחות בקרב המשפחות הרומיות הגדולות ובני חסותן, שהם עברו בירושה מדור לדור. 

סוג מסוים של קשרי פטרון וקליינט, נוקשה יותר, בעל תוקף חוקי, התקיים בין עבדים משוחררים לאדוניהם לשעבר. לפי מומזן היה הפטרון יכול לקחת את רכוש עבדו לשעבר, חלקו או כולו, להחזירו לעבדות ואף להוציאו להורג. עם זאת, לפטרון עדיין הייתה חובה מוסרית להגן ולשמור על עבדו המשוחרר, ולרוב הוא לא הפגין כלפיו את אותו יחס נוקשה שהפגין כלפי עבדיו.

מקור הקליינטלה והפטרונואז' אינו ברור, אולם הוא היה קיים עוד מימי המלוכה הרומית ומהתקופות הקדומות ביותר של קיומה של רומא. בחברה האטרוסקית ששלטה במרכז וצפון איטליה במאות ה-8 וה-7 לפנה"ס, היה קיים מעמד שכונה בשם "אטרא" (etera), שההיסטוריון ישראל שצמן משער שהיה מקביל למעמד הקליינטים ברומא.

במשבר החברתי-מדיני של המאה ה-3 איבד מוסד הפטרון את חשיבותו.

המושג משמש בהשאלה גם לתיאור מדינה חלשה הכפופה למדינה חזקה ממנה - מדינה קליינטית. 

## קישורים חיצוניים

## הערות שוליים

קטגוריה:רומא העתיקה
קטגוריה:החברה הרומית
בריאן גודל

**בריאן סטיוארט גודל** (באנגלית: **Brian Stuart Goodell**; נולד ב-2 באפריל 1959) הוא שחיין אמריקאי בעבר. הוא אלוף אולימפי (מונטריאול 1976) בעל שתי מדליות זהב, סגן אלוף עולם ושיאן עולם במשחי החתירה למרחקים ארוכים.

## ביוגרפיה
גודל נולד בסטוקטון, קליפורניה. הוא התאמן בהדרכתו של מרק שוברט בקבוצת מישן וייחו נאדאדורס. בהמשך הוא למד באוניברסיטת קליפורניה בלוס אנג'לס (UCLA) והתאמן בהדרכתו של רון בלטורה.

### סגן אלוף עולם ושיאן עולם
באליפות העולם בשחייה שנערכה בקאלי, קולומביה בשנת 1975 בגיל 15, זכה גודל במדליית כסף במשחה ל-1500 מטר בתוצאה של 15:39.00 דקות, אחרי בן ארצו טים שו שקבע תוצאה של 15:28.92 דקות.

### אלוף אולימפי
לאולימפיאדת מונטריאול (1976) הגיע גודל כשיאן עולם במשחים הארוכים לאחר שקבע את השיא במהלך המבחנים לאולימפיאדה. במשחקים עצמם זכה גודל בשתי מדליות זהב, ב-400 מטר חופשי ב**[[שיא עולמי]] חדש** בתוצאה של 3:51.93 דקות לפני אלוף העולם טים שואו (3:52.54 דקות), וב-1500 מטר חופשי ב**[[שיא עולם]]** מדהים, לאחר שסגר על מתחריו בסיום אדיר, קבע תוצאה של 15:02.40 דקות, לפני בן ארצו רוברט האקט (15:03.91 דקות). שלישי סיים שיאן העולם הקודם סטפן הולנד מאוסטרליה (15:04.66 דקות).

הוא לא השתתף באליפות העולם בשחייה שנערכה בברלין בשנת 1978. אך יום לאחר האליפות, באותה בריכה עצמה הוא קבע שיא עולם חדש ב-400 מטר חופשי בתוצאה של 3:51.56 דקות במפגש של שחיינים מארצות הברית ושחיינים מגרמניה המערבית.

בשנת 1979 במשחקים הפאן אמריקאים שנערכו בסן חואן, פוארטו ריקו הוא זכה בשלוש מדליות זהב, ב-200 מטר חופשי, ב-1500 מטר חופשי וב-4x200 מטר חופשי.

בגלל החרם האמריקאי על אולימפיאדת מוסקבה (1980) הודיע גודל שכל מטרותיו הושגו והחליט לפרוש משחייה תחרותית בגיל 21.

## תארים והישגים
*גודל קבע 5 שיאי עולם ו-8 שיאי ארצות הברית. הוא זכה ב-9 תוארי NCAA ו-10 תארים לאומיים.
*בשנת 1977 זכה גודל בתואר שחיין השנה בעולם.http://www.swimmingworldmagazine.com/SwimmersOfTheYear.asp
*בשנת 1986 זכה גודל להכלל בהיכל התהילה הבינלאומי של השחייה.https://web.archive.org/web/20080122203020/http://www.ishof.org/honorees/86/86bgoodell.html

## ראו גם

* התפתחות שיא העולם במשחה ל-400 מטר חופשי
* התפתחות שיא העולם במשחה ל-1500 מטר חופשי

## קישורים חיצוניים

קטגוריה:אמריקאים ילידי קליפורניה
קטגוריה:שחייני חופשי
קטגוריה:שחיינים באולימפיאדת מונטריאול (1976)
קטגוריה:אלופים אולימפיים אמריקאים: שחייה
קטגוריה:שיאני עולם אמריקאים: שחייה
קטגוריה:בוגרי אוניברסיטת קליפורניה בלוס אנג'לס
קטגוריה:קליפורניה: שחיינים
קטגוריה:אמריקאים שנולדו ב-1959
אליפז בן עשו

**אֱלִיפַז** הוא דמות מקראית, בנו הבכור של עשו ואשתו עדה. לאליפז היו ארבעה אחים למחצה: רעואל, יעוש, יעלם וקרח. 

לאליפז היו שישה בנים: תימן, אומר, צפו, געתם, קנז, ועמלק, שהיה אבי העם הראשון שנלחם בעם ישראל.
עמלק הוא בנו של אליפז מפילגשו תמנע. בספר דברי הימים נמנית תמנע בין בניו של אליפז, ולכן יש מדרשים המייחסים לאליפז גילוי עריות, ובהם תמנע היא גם בתו וגם פילגשו.

אליפז מוזכר במדרש בהקשר לבריחתו של יעקב מאחיו עשו, מחשש לחייו, אל דודו לבן הארמי שישב בחרן. בעקבות בריחת יעקב, שלח עשו את בנו אליפז לרדוף אחריו ולהורגו. כאשר השיג אותו אליפז, התחנן יעקב על חייו, אך אליפז טען שמוטלת עליו החובה למלא את מצוות אביו. יעקב נתן את כל אשר היה לו לאליפז ובכך אפשר לו לקיים את מצוות אביו וכן לא לפגוע בו נפש, שכן "עני חשוב כמת". 

על פי ספר יוסיפון, בנו של אליפז, צפו, היה למלכם של הכתים עם שחרורם מעול קרתגו.

## ראו גם
* תולדות עשו

## קישורים חיצוניים

## הערות שוליים

קטגוריה:בני עשו
שושן (עיר)

**שׁוּשָׁן** (בפרסית: **شوش**; תעתיק מדויק: שוּש) היא עיר פרסית עתיקה באיראן של היום, כ-250 ק"מ מזרחית לחידקל. שושן הייתה עיר מרכזית של העילמים, הפרסים והפרתים. היא מוזכרת במגילת אסתר, בספר נחמיה ובספר דניאל. כיום נמצאת באתר העיר שוש. שושן הוכרה כאתר מורשת עולמית בשנת 2015.

[ממוזער|שמאל|250px|מפת [מסופוטמיה באלף השני לפנה"ס]]
[שמאל|ממוזער|200px|אתר בעיר שושן, המיוחס כמקום קבורתו של [דניאל (קיימים עוד חמישה אתרים בעיראק, באיראן ובאוזבקיסטן המיוחסים כמקום קבורתו של דניאל)]]

## היסטוריה
שושן היא אחד מהיישובים העתיקים ביותר באזור ובעולם. ישנן ראיות להתיישבות באתר הארכאולוגי צ'וגה מיש כ-8,800 שנה לפני זמננו, ולתרבות שידעה לצייר על חרס ב. שושן הייתה עיר הבירה של עילם. היא נכבשה על ידי המלך סרגון והייתה לעיר מחוז אכדית בשנים 2330 עד 2240 לפני הספירה. לאחר מכן נכבשה על ידי השומרים, עד לנפילת האימפריה השומרית בידי העילמים בשנת 2004 לפנה"ס לערך. אז חזרה שושן להיות בירת עילם. במחצית המאה ה-12 לפנה"ס נכבשה בבל הכשית על ידי העילמים. הם הביאו איתם לשושן כשלל את הלוחות המקוריים שעליהם כתובים חוקי חמורבי; לוחות אלה נמצאו בשושן בשנת 1901.

האשורים, תחת המלך אשורבניפל, הרסו את שושן בשנת 647 לפנה"ס, במהלך מלחמה. הרס העיר מתועד בלוח שנחשף בנינוה, בירת אשור. בשנת 538 לפנה"ס כבש המלך הפרסי כורש את שושן. כנבוזי השני, בנו, העביר את בירת הממלכה הפרסית לשושן.
שושן שימשה כבירת החורף של המלכים האח'מנים.
עם נפילת הממלכה הפרסית בידי אלכסנדר מוקדון בשנת 331 לפנה"ס, איבדה העיר את חשיבותה. לאחר אלכסנדר, הייתה העיר לחלק מהממלכה הסלאוקית, ושמה שונה לסלואקיה.

כמאה שנים לאחר מכן הצליחו הפרתים להשתחרר מהשלטון הסלאוקי; שושן הייתה לבירת החורף של הממלכה הפרתית החדשה.

שושן נהרסה לפחות שלוש פעמים במהלך ההיסטוריה שלה: בפעם הראשונה ב-647 לפנה"ס על ידי האשורים; בפעם השנייה, ב-638 לספירה, כשהצבאות המוסלמים כבשו את פרס לראשונה; ובפעם השלישית, בשנת 1218 לספירה, על ידי הכובשים המונגולים. העיר העתיקה נעזבה באופן הדרגתי לאחר מכן.

"שושן" הוא שמה העילמי של העיר. בפרסית עתיקה נקראה "סוּשָׁא", ביוונית "סוסא" ובלשונות אירופה "סוּזָא".
כיום נמצאת במקום עיר המחוז האיראנית שׁוּשׁ, המונה כ-62 אלף תושבים.
העיר נמצאת במחוז שנקרא כיום ח'וזסתאן.

שושן היא גם מקום ההתרחשות של המחזה היווני "הפרסים", מאת אייסכילוס.

## שושן במקורות היהודיים
שושן נזכרת במקורות היהודיים: על פי המקרא, גם דניאל וגם נחמיה גרו בשושן בתקופת גלות בבל, ואסתר הייתה למלכה שם. בסמוך לשושן ישנו אתר הנחשב לקברו של הנביא דניאל. בספר היובלים, אחד הספרים החיצוניים, שושן מוזכרת כאחד ממקומות ישיבתו של שם בן נח ושל בנו הבכור עילם.

### שושן הבירה
עשר פעמים מופיע הביטוי **שושן הבירה** במגילת אסתר, וכן בספר דניאל () ובנחמיה (). שושן הבירה הייתה חלק מן העיר שושן. המילה בירה מקורה בארמית – "בירתא" שפירושה מצודה, שבה שכן ארמון המלך.

רבנו בחיי כותב:

בקרב יהודי איראן יש המזהים את העיר אחמתא כשושן המקראית, אך זיהוי זה איננו מקובל במחקר.

## קישורים חיצוניים

ממוזער|ימין|200px|שרידים ארכאולוגים
* 
* 
* 

## הערות שוליים

קטגוריה:איראן: אתרים ארכאולוגיים
קטגוריה:מגילת אסתר
קטגוריה:ממלכת פרס
קטגוריה:איראן: היסטוריה
קטגוריה:ערים עתיקות שנהרסו
קטגוריה:יישובי המקרא
קטגוריה:כורש הגדול
קטגוריה:עילם
קטגוריה:ח'וזסתאן
קטגוריה:איראן: ערי בירה לשעבר
מנחם בנית

**מנחם בנית** (בכתיב לועזי: **Menachem Banitt**; 3 באוגוסט 1914 – 24 בפברואר 2007) היה חוקר תרבות צרפת והשפה הצרפתית. חתן פרס ישראל לחקר לשונות היהודים לשנת 1999.
## ביוגרפיה
בנית נולד בשם **מקס ברנבלוט** באנטוורפן שבבלגיה. הוא למד בבית הספר היהודי "תחכמוני" והיה פעיל כמדריך בתנועת "בני עקיבא". בשנת 1938 סיים לימודי תואר ראשון באוניברסיטה החופשית של בריסל, ואחר-כך נשלח על ידי הקהילה היהודית לבית המדרש לרבנים "École des Hautes Études Rabbiniques" בפריז שבצרפת. פעילותו בתנועת בני עקיבא הומרה בתקופה זו בפעילות במסגרת "הצופים היהודיים".

עם פלישת גרמניה הנאצית לצרפת נמלט לאזור צרפת החופשית, היה פעיל במסגרת "הצופים היהודיים הצרפתיים" ונמנה עם ראשי ההכשרה באזור Taluyers של תנועת ההתנגדות הצרפתית. בתקופה זו יצא את גבולות המדינה, תחילה לספרד ולקובה ולאחר מכן היגר לארצות הברית. בשנת 1943 החל לעבוד במשרד ממשלתי ועסק בהסברה אנטי-נאצית, מאוחר יותר כאחראי על שידורי החדשות של ארצות הברית לצרפת, הולנד ובלגיה. במקביל, הוסמך לרבנות בישיבת רבנו יצחק אלחנן (1948) וסיים לימודי דוקטורט מאוניברסיטת קולומביה (1949) בנושא "תרגומי התנ"ך לאיטלקית בימי הביניים".

לאחר הקמת מדינת ישראל עלה עם רעייתו, רבקה, והתיישב בעין חרוד. בנית עסק בהוראה בבית הספר התיכון של הקיבוץ, עד הפילוג בתנועה הקיבוצית ומעבר המשפחה לירושלים. בשנת 1950 החל לעבוד כמורה במכון למדריכי חו"ל של הסוכנות היהודית ובשנת 1953 היה למפקח הארצי על הוראת השפה הצרפתית מטעם משרד החינוך והתרבות. בשנת 1959 הצטרף לסגל החוג לתרבות צרפת של האוניברסיטה העברית בירושלים, ובשנת 1965 עבר לייסוד חוג מקביל באוניברסיטת תל אביב. בשנת 1967 מונה לדקאן הסטודנטים של אוניברסיטת תל אביב.

עבודתו האקדמית כללה את חקר השפה הצרפתית וחקר יהדות צרפת. בין פרסומיו המילון הצרפתי-עברי, ספר אודות רש"י וכתביו בצרפתית עתיקה, והוצאת סדרת "ספרי הפתרונות" שבהם ערך כתבי יד של פרשני מקרא מצרפת בימי הביניים.

בנית זכה בפרס ישראל לחקר לשונות היהודים (1999) ובתואר "איש השנה" של המכון הביוגרפי האמריקאי (2000). הוא נמנה עם האישים הבולטים במאה העשרים מטעם המרכז הביוגרפי הבינלאומי. קיבל את אות לגיון הכבוד של ממשלת צרפת על תרומתו להידוק קשרי התרבות בין המדינות.

נפטר בישראל בשנת 2007, בגיל 93.

## קישורים חיצוניים

* קורות חייו בעלון עמותת יוצאי בלגיה בישראל (עמ' 14 - 15)
* 

## הערות שוליים

קטגוריה:אישים הקבורים בבית הקברות ירקון
קטגוריה:בוגרי האוניברסיטה החופשית של בריסל (1834–1969)
קטגוריה:בלשנים ולשונאים ישראלים
קטגוריה:בעלי תואר דוקטור מאוניברסיטת קולומביה
קטגוריה:זוכי פרס ישראל לבלשנות
קטגוריה:זוכי פרס ישראל לשנת 1999
קטגוריה:חוקרי יהדות צרפת
קטגוריה:ישראלים ילידי בלגיה
קטגוריה:מחברי ספרי עיון יהודים
קטגוריה:מעוטרי אות לגיון הכבוד
קטגוריה:סגל אוניברסיטת תל אביב: צרפתית
קטגוריה:סגל האוניברסיטה העברית בירושלים: שפה וספרות צרפתית
קטגוריה:עובדי משרד החינוך, התרבות והספורט
קטגוריה:עולים לאחר קום המדינה: 1948–1950
קטגוריה:צרפת: תרבות
קטגוריה:ישראלים שנולדו ב-1914
קטגוריה:ישראלים שנפטרו ב-2007
פונקציונליזם (פירושונים)

**פונקציונליזם** הוא גישה המתייחסת אל דברים דרך התוצאות שביכולתם להביא ולא בהכרח אל הדברים עצמם או אל תכונותיהם. 

כשמשתמשים במילה "פונקציונלי" כמילת תיאור, משמעותה היא שהדבר משמש בדיוק למטרותיו, משמע התייחסות לתוצאותיו של הדבר ולא אל גופו. גישה זו באה לידי ביטוי בתחומים שונים:
צנון מצוי

**צנון מצוי** (שם מדעי: *Raphanus raphanistrum*) הוא צמח עשבוני חד-שנתי או דו-שנתי ממשפחת המצליבים. תחום תפוצתו הטבעי משתרע מאירופה ועד לאזור הים התיכון ואסיה המרכזית, בעיקר באזורים הממוזגים. צנון מצוי הוא יחיד בסוגו וכולל 4 תת-מינים, שניים מתוכם בישראל: צנון מצוי תת-מין 'טיפוסי' הנפוץ בעיקר במשור החוף וצנון מצוי תת-מין 'פגיוני' (*Raphanus raphanistrum* subsp. *rostratus*) הנפוץ יותר בצפון ישראל. הבוטנאים הישראלים רואים בשניהם מינים עצמאיים.

לתת-המין הטיפוסי ארבעה עלי כותרת בגווני לבן או קרם, עם עורקים סגולים כהים. פירותיו זקופים, מרוחקים מהגבעול, ומשונצים בין הזרעים עם הבשלתם.

לתת-המין הפגיוני ארבעה עלי כותרת בגווני סגול או ורוד, גם הם עם עורקים סגולים כהים. בניגוד לתת-המין הטיפוסי, פירותיו אינם משונצים בין הזרעים, והחלק העליון של הפרי דמוי רומח צר וארוך.

## מאפיינים
הצמח פלש ליבשות אחרות, בהן אמריקה ואוסטרליה ונחשב לעשב רע. הצנון המצוי נפוץ בבתות צפון ומרכז ישראל, שלא הופרעו בידי האדם, וכן ליד שטחים חקלאיים. פורח בין סוף דצמבר למאי.

הפרח אופייני למצליבים ומורכב מארבעה עלי כותרת, בצבעי לבן-קרם (ולעיתים גם צהוב) עם עורקים בולטים בצבע כהה. בתוך הפרח שישה אבקנים והוא גדל על גבי עוקצים ארוכים.

העלים גזורים ומסודרים כך שיש עלה אחד בכל מפרק. שפת העלה משוננת.

הפרי הוא דק וארוך המכיל 8-3 זרעים.
## הערות שוליים

## קישורים חיצוניים

* 

קטגוריה:טקסונים שתוארו בידי קארולוס לינאוס
קטגוריה:מצליבים
קטגוריה:פרחים בצבע קרם בארץ ישראל
קטגוריה:פרחים לבנים בארץ ישראל
קטגוריה:צמחים שתוארו ב-1753
קטגוריה:המזרח התיכון: צומח
אזורי סלובניה

סלובניה מחולקת ל-212 מועצות (občina) כאשר 12 מהם בעלי מעמד "מועצה עירונית". מספר המועצות גדל בהדרגה מ-62 שהיה במקור. השינוי האחרון בוצע בשנת 2011.

במספר מועצות בעלות אוכלוסייה משמעותית הונגרית או איטלקית קיימת שפה רשמית נוספת בנוסף לסלובנית.
שמאל|ממוזער|מפת אזורים סטטיסטיים של סלובניה|300px
|שמאל|ממוזער|מפת מועצות של סלובניה|300px
לצורכי סטטיסטיקה המדינה מחולקת ל-12 אזורים סטטיסטיים:

## חלוקה היסטורית
שמאל|ממוזער|מפת חלוקה היסטורית של סלובניה|300px
מבחינה היסטורית סלובניה כוללת 4 דוכסויות של האימפריה האוסטרו-הונגרית: קרניולה, קרינתיה, שטיריה וליטורל.
* גורישקה - 1
* איסטריה הסלובנית - 1
* קרניולה עילית - 2a
* קרניולה פנימית - 2b
* קרניולה תחתית - 2c
* קרינתיה - 3
* שטיריה תחתית - 4
* פרקמוריה - 5

## קישורים חיצוניים

* נתונים לפי אזורים סטטיסטיים
* נתוני אוכלוסייה, 2022

קטגוריה:סלובניה: חלוקה מנהלית
קודי לינלי

**קודי מרטין לינלי** (באנגלית: **Cody Martin Linley**; נולד ב 20 בנובמבר 1989) הוא שחקן וזמר אמריקאי. מוכר בעיקר בזכות תפקידו בסדרה הטלוויזיה "האנה מונטנה" בתפקיד ג'ייק ריאן ובשל השתתפותו בעונה השביעית של תוכנית המציאות האמריקאית "רוקדים עם כוכבים".

## ביוגרפיה
לינדי נולד בלואיסוויל, טקסס, בנם של לי לינלי וקתרין סאליבן, מאמנת שחקנים. אחיו הגדול של קודי, צ'אד, נפטר ב-4 באוגוסט 2011 שהיה בן 29. 

לינלי גר כיום עם שלושה כלבים, והוא מנהל אורח חיים צמחוני.

## קריירה
לינלי ביצע את הבכורה שלו ב-1998 בסרט הטלוויזיה של CBS, "*Still Holding On: The Legend of Cadillac Jack"*. 
כמו כן, הופיע במספר תפקידי משנה בשנת 2000 בסרטים: "איזה מין שוטרת", "מפתח הלב" ובסדרה "ווקר".

ב-2004 ביצע הופעת אורח בסדרה "כל כך רייבן". ב-2006 החל לשחק בתפקיד חוזר של ג'ק ריאן בסדרה "האנה מונטנה" ששודרה בדיסני וכיכבה בה מיילי סיירוס. בשנת 2008 השתתף בעונה השביעית של תוכנית המציאות האמריקאית "רוקדים עם כוכבים", שם רקד לצד ג'וליאן האף והם יצאו במקום הרביעי. 

בשנת 2016 שיחק בסרט הטלוויזיה "שארקנדו 4: ההתעוררות הרביעית", הסרט הרביעי בסדרת הסרטים "שארקנדו" המיועדת לטלוויזיה. בשנת 2017 שיחק בסרט ההמשך, החמישי בסדרה.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:זמרים אמריקאים
קטגוריה:צמחונים אמריקאים
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1989
יום ניקנור

[250px|ממוזער|שמאל|יהודה המכבי וצבאו עומד בפני צבא ניקנור. ציור של [גוסטב דורה]]
**יום ניקנור** הוא יום טוב קדום בי"ג באדר, שנקבע לרגל ניצחונו של צבא יהודה המכבי על ניקנור, מצביא סלאוקי בתקופת מרד החשמונאים, וצבאו בקרב חדשה בשנת 161 לפנה"ס.

## על פי מקבים א'
ספר מקבים א' מספר על הניצחון ועל קביעת החג:
:.
גם יוסף בן מתתיהו מציין את האירוע ואת קיומו של החג מדי שנה.

## על פי מגילת תענית
נוסח הסיפור בסכוליון למגילת תענית:

בימי בית שני הוסיפו חז"ל למועדים מדאורייתא ימי שמחה מדרבנן בימים בהם נעשו ניסים. העיקריים בהם אלו "ימי הפורים", שנקבע בתקופה הפרסית, וחנוכה שנקבע בימי מרד החשמונאים. בעבר צוינו ימים רבים נוספים המפורטים במגילת תענית, כדוגמת "יום ניקנור", ויום כ"ג באייר לציון הרס מצודת החקרא על ידי החשמונאים בשנת 141 לפני הספירה. אולם בעקבות חורבן בית המקדש השני בטלה מגילת תענית ובטלו מועדים אלה שמלכתחילה נקבעו בעקבות אירועים מקומיים ובעלי חשיבות פחותה ובאותו תאריך נקבעה תענית אסתר. למעשה מלבד פורים וחנוכה לא נותרו ימים אחרים בעלי מחויבות דתית מדרבנן.

נראה כי בארץ ישראל ציון יום ניקנור כיום שמחה המשיך גם לאחר החורבן, ועל כן תענית אסתר נדחתה אצלם לאחר פורים.

## קישורים חיצוניים

## ביאורים

## הערות שוליים

קטגוריה:חגי ישראל ומועדיו
*
קטגוריה:ארץ ישראל: התקופה ההלניסטית
קטגוריה:אירועים בחודש אדר